หัวหน้าโครงการสื่อสันติภาพฯ แจ้งลาออกพร้อมยุบโครงการ
วานนี้ (23 ธ.ค.52) นายอภิศักดิ์ สุขเกษม หัวหน้าโครงการสื่อสันติภาพเพื่อลดความรุนแรง ทำหนังสือองค์กรพัฒนาเอกชน องค์กรภาคประชาสังคม และสาธารณะชน แจ้งการลาออกและยุบตัวองค์กร โครงการสื่อสันติภาพเพื่อลดความรุนแรง จ.นราธิวาส ภายในหนังสือระบุเหตุผลว่า เนื่องจากใกล้ครบกำหนดระยะเวลาของการดำเนินงานโครงการฯ ตามเงื่อนไขที่มีต่อแหล่งทุนในเดือนธันวาคมนี้ และคณะทำงานได้มีมติที่ประชุมภายในว่า จะทำการยุบโครงการฯ โดยเอกสาร ผลผลิตองค์กร ตราองค์กร และเอกสิทธิต่างๆ ของโครงการสื่อสันติภาพเพื่อลดความรุนแรง ให้ถือยุติลงด้วย โดยห้ามมิให้ผู้ใดนำบรรดาเอกสาร ผลผลิตองค์กร ตราองค์กร และเอกสิทธิต่างๆ ของโครงการสื่อสันติภาพเพื่อลดความรุนแรง ไปใช้ในการแสวงหาผลประโยชน์ใดๆ ทั้งสิ้นหนังสือระบุอีกว่า หากภายหลังจากนี้ มีบุคคลใดก็ตามนำชื่อ หรือผลผลิตองค์กร และสิ่งต่างๆ ที่กล่าวมาข้างต้นไปใช้กล่าวอ้างไม่ว่าจะในกรณีใดก็ให้ถือว่าการกระทำนั้นเป็นโฆษะ และถือเป็นการละเมิดข้อตกลงในการทำงานตามหนังสือการจ้างงานขององค์กรซึ่งมีผลบังคับใช้ตามกฏหมาย นอกจากนั้น นาย อภิศักดิ์ สุขเกษม ยังได้ลาออกจากตำแหน่งหัวหน้าโครงการสื่อสันติภาพฯ โดยมีผลบังคับในทางกฏหมาย ตั้งแต่วันที่ 1 ม.ค.2553 เป็นต้นไป อนึ่ง หากผู้ใดต้องการติดต่อเพื่อส่งข้อมูลข่าวสารให้กับโครงการสื่อสันติภาพฯ สามารถส่งไปได้ที่peacemedia2ev@gmail.com ภายในวันที่ 10 ม.ค.2553 เท่านั้นทั้งนี้ โครงการสื่อสันติภาพเพื่อลดความรุนแรง จ.นราธิวาส เป็นองค์กรภาคประชาสังคมที่ทำงานด้านสิทธิมนุษยชน โดยใช้สื่อเป็นเครื่องมือนำมาซึ่งสันติภาพในพื้นที่จังหวัดชายแดนภาคใต้ ซึ่งได้ดำเนินโครงการฯ มาเป็นระยะเวลา 1 ปี 2 เดือน โดยในเดือนธันวาคม 2552 จะครบกำหนดระยะเวลาของการดำเนินงานโครงการฯ ตามเงื่อนไขที่มีต่อแหล่งทุน
 วานนี้ (23 ธ.ค.52) นายอภิศักดิ์ สุขเกษม หัวหน้าโครงการสื่อสันติภาพเพื่อลดความรุนแรง ทำหนังสือองค์กรพัฒนาเอกชน องค์กรภาคประชาสังคม และสาธารณะชน แจ้งการลาออกและยุบตัวองค์กร
อภิศักดิ์ สุขเกษม,โครงการสื่อสันติภาพเพื่อลดความรุนแรง